
A Kolozsvári Mészkő Formáció mikrofácieseinek tanulmányozása a Brüll-kilátói feltárás alapján

A Kolozsvári Mészkő az egyik legtöbbet kutatott formáció az Erdélyi-medencében. Feltárásai jól ismertek a Bácsi-torokból, a Plecska-völgyéből és a Szamos-gáttól. Annak ellenére, hogy ezeket a mészköveket sokan vizsgálták, az egyik legteljesebb feltárásról, amely a Brüll-kilátó alatti domboldalon található, eddig csak egy makrofosszíliai leírás készült, az üledékesedési környezetet nem vizsgálták. Dolgozatunkban ezen feltárás mikrofácies vizsgálatának eredményeit mutatjuk be, valamint a kapott eredményeinket összehasonlítjuk a már dokumentált feltárások eredményeivel, megpróbálván tetten érni a fáciesváltozásokat. Vizsgálataink alapján a feltárás mészkövei és mészmárgái külső rámpán/platformon rakódtak le. Ez alapján kijelenthető, hogy a Kolozsvári Mészkő a D-i előfordulásai mélyebb környezetben rakódtak le, mint az É-ra találhatóak.



